《偈二十二首 其十一》
宋代·释子淳

三月安居已半过，虚明心地又如何。有求宛然成机巧，无作方能不较多。

炉里寒灰香旖旎，岩前枯木叶婆娑。白头人在千峰上，妙唱新丰一曲歌。

作者简介：释子淳（？～一一一九），俗姓贾，剑门（今四川剑阁县北）人。幼出家大安寺，弱冠为僧。初参玉泉芳禅师，次扣大沩真如之室，后彻證于芙蓉道楷禅师。住邓州丹霞。为青原下十二世，芙蓉道楷禅师法嗣。徽宗宣和元年卒。《嘉泰普灯录》卷五、《五灯会元》卷一四有传。今录诗二百一十首，编为二卷。